**Nyt fra AUB**

**Automatisk udbetaling af befordringstilskud til arbejdsgivere**Den 28. april 2014 automatiseres udbetalingen af befordringstilskuddet til arbejdsgivere, så både lønrefusion og befordringstilskud udbetales automatisk til virksomhedens NemKonto.

I dag skal arbejdsgivere godkende befordringsbeløbet, som skolen oplyser, for at få udbetalt befordringstilskud. Med det nye tiltag bliver det lettere for de arbejdsgivere, der udbetaler befordringstilskud til elever. Fremover kan arbejdsgivere se frem til at spare tid på administration, da både lønrefusion og befordringstilskud udbetales automatisk til virksomhedens NemKonto.

I forbindelse med automatiseringen af befordringstilskuddet, vil det være en fordel at indrapportering af skolernes befordring sker samtidig med indrapportering af skoleophold, da dette vil være med til at sikre korrekt udbetaling på korrekt grundlag og derved minimere antallet af efterfølgende henvendelser fra arbejdsgivere.

Efter den 28. april 2014 vil ændringer til befordring for tidligere skoleophold udløse automatisk genberegning og eventuelt udbetaling eller tilbagesøgning.

Automatisering af udbetaling af befordringstilskud til arbejdsgivere fremgår af § 8 i Bekendtgørelsen: <https://www.retsinformation.dk/Forms/R0710.aspx?id=161656>

**Fakta om befordringstilskuddet (2013)**

Udbetalt til: 12.345 arbejdsgivere

Udbetalt for: 49.835 elever

Udbetalt i alt: 103 mio. kr.

Godkendte\* udbetalinger: 112.877

\*Antal udbetalinger i 2013 der krævede manuel godkendelse